
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1278 

8 Σεπτεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ανώτατου συνολικού ποσού εγγυήσεων 
του Ελληνικού Δημοσίου, που είναι δυνατόν να πα¬ 


ρασχεθούν εντός του οικονομικού έτους 2003. 1 

Αναπροσαρμογή του κατώτερου ορίου του χρηματικού 
ποσού της παραγράφου 7 του άρθρου 5 του 

Ν. 1943/91. 2 

Χαρακτηρισμός επένδυσης ως «μείζονος τουριστικής 
σημασίας». 3 


Επιδότηση ενοικίου για την κάλυψη δαπανών στέγα¬ 
σης σεισμοπαθών κατοίκων περιοχών των Νομαρ¬ 
χιακών Αυτοδιοικήσεων Λευκάδας, Αιτωλοακαρνα¬ 
νίας και Πρέβεζας, που επλήγησαν από το σεισμό 

της 14ης Αυγούστου 2003. 4 

Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυτο¬ 


στέγαση κτισμάτων που επλήγησαν από το σεισμό 
της 14ης Αυγούστου 2003 στην ευρύτερη περιοχή 

της Νήσου Λευκάδος. 5 

Τροποποίηση Οργανισμός Εσωτερικής Υπηρεσίας 
του Δήμου ΜΑΚΕΔΝΩΝ Ν. ΚΑΣΤΟΡΙΑΣ. 6 


ΑΠΟΦΑΣΕΙ Σ 

Αριθ. 2/49136/0025 (1) 

Καθορισμός ανωτάτου συνολικού ποσού εγγυήσεων του 
Ελληνικού Δημοσίου, που είναι δυνατόν να παρασχε¬ 
θούν εντός του οικονομικού έτους 2003. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 1 του Ν. 2322/95 «Πα¬ 
ροχή της εγγύησης του Ελληνικού Δημοσίου για τη χορή¬ 
γηση δανείων και πιστώσεων και άλλες διατάξεις». (ΦΕΚ 
143/Α/12.7.95). 

2. Τις διατάξεις του άρθρου 36 του Ν.3065/02 «Μετα¬ 
φορά αρμοδιοτήτων του Υπουργικού Συμβουλίου σε άλ¬ 
λα κυβερνητικά όργανα». (ΦΕΚ251/Α/18.10.02). 

3. Τις δαπάνες που αναγράφονται στον τακτικό προϋ¬ 


πολογισμό οικονομικού έτους 2003, οι οποίες ανέρχονται 
στο συνολικό ποσό των ευρώ 61.011.030.000,00. 

4. Την εισήγηση της Υποεπιτροπής του άρθρου 6 του 
Ν.2322/95. 

5. Το απόσπασμα Πρακτικών της 21/23.7.2003 Συνε¬ 
δρίασης της Υποεπιτροπής του άρθρου 6του Ν. 2322/95. 

6. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προϋπολογι¬ 
σμού, το ύψος της οποίας δεν μπορεί να προσδιορισθεί. 

7. Το Προεδρικό Διάταγμα 81/21.3.2002 (ΦΕΚ 57/Α') 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών», αποφασίζουμε: 

Ορίζουμετο ύψος των εγγυήσεων, που είναι δυνατόν να 
παρασχεθούν από το Ελληνικό Δημόσιο υπέρ ημεδαπών 
ή αλλοδαπών Τραπεζών, ημεδαπών ή αλλοδαπών Χρημα¬ 
τοπιστωτικών Οργανισμών ή Οίκων, ημεδαπών ή αλλοδα¬ 
πών Τεχνικών Οίκων, ημεδαπών ή αλλοδαπών Εταιριών 
Χρηματοδοτικής μίσθωσης και εταιριών γενικά, Ταμείου 
Παρακαταθηκών και Δανείων, Ταχυδρομικού Ταμιευτηρί¬ 
ου και Οργανισμών Δημοσίου Δικαίου, καθώς και ξένων 
Κυβερνήσεων, για την κάλυψη δανείων, εγγυητικών επι¬ 
στολών και πιστώσεων, που χορηγούν στους φορείς που 
αναφέρονται στο άρθρο 1 του Ν. 2322/1995, εντός του οι¬ 
κονομικού έτους 2003, στο ποσό του ενός δισεκατομμυ¬ 
ρίου οκτακόσιων τριάντα εκατομμυρίων (1.830.000.000) 
ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. ΔΙΣΚΠΟ/Φ/17/ΟΙΚ 16787 (2) 

Αναπροσαρμογή του κατώτερου ορίου του χρηματικού πο¬ 
σού της παραγράφου 7 του άρθρου 5 του Ν. 1943/91. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

α) Των παραγράφων 7 και 12 του άρθρου 5 του 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ν. 1943/91 «Εκσυγχρονισμός της οργάνωσης και λειτουρ¬ 
γίας της δημόσιας διοίκησης κ.λπ. (ΦΕΚ 50Α/τ. 
Α'/11.4.1991). 

β) Της παραγράφου 2 του άρθρου δεύτερου του 
Ν.2690/99 (ΦΕΚ45/τ.Α'/9.3.1999) «Κύρωση του Κώδικα 
Διοικητικής Διαδικασίας και άλλες διατάξεις». 

γ) Του άρθρου 29Α'του Ν.1558/1985 (ΦΕΚ37Α'), όπως 
προστέθηκε με το άρθρο 27του Ν.2081/1992 (ΦΕΚ 154Α') 
καιτροποποιήθηκε με τις διατάξεις του εδαφίου α'της πα¬ 
ραγράφου 2 του άρθρου 1 του Ν.2469/1997 (ΦΕΚ 38Α') 
και το γεγονός ότι από την παρούσα απόφαση προκαλεί- 
ται δαπάνη η οποία δεν είναι δυνατό να προσδιορισθεί, 
δεδομένου ότι δεν είναι γνωστός εκ των προτέρων, ο 
αριθμός των περιπτώσεων που θα εξετασθούν από τις 
αντίστοιχες επιτροπές, καθώς και σε πόσες περιπτώσεις 
οι επιτροπές θα εγκρίνουν την καταβολή αποζημίωσης 
και σε ποιο ύψος. Η δαπάνη αυτή η οποία εκτιμάται ότι δεν 
θα είναι σημαντική, θα καλυφθεί από τους προϋπολογι¬ 
σμούς των οικείων φορέων. 

δ) Του Ν.2632/95 (ΦΕΚ247/τ.Α'/27.11.95) «ΠερίΔημόσι¬ 
ου Λογιστικού Ελέγχου των δαπανών του κράτους και άλ¬ 
λες διατάξεις». 

ε) Τη ΔΙΣΚΠΟ/Φ. 17/9485/6.5.99 (ΦΕΚ 885/τ.Β'/26.5.1999) 
κοινή υπουργική απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης καιτου Υπουργού Οι¬ 
κονομικών «Τροποποίηση της ΔΙΣΚΠΟ/Φ. 17/32706/ 
28.8.1991 ΚΥΑ για την καταβολή χρηματικού ποσού στις 
περιπτώσεις που δεν τηρούνται οι προθεσμίες του άρθρου 
5του Ν. 1943/91». 

στ) Τη ΔΙΣΚΠΟ/Φ.17/21936/18.10.2001 (ΦΕΚ1391/τ.Β'/ 
22.10.2001) κοινή υπουργική απόφαση του Υπουργού 
Εσωτερικών, Δημόσιας Διοίκησης και Αποκέντρωσης και 
του Υπουργού Οικονομικών «Αναπροσαρμογή των ορίων 
των χρηματικών ποσών της παραγράφου 7 του άρθρου 5 
του Ν. 1943/91 και προσαρμογή αυτών από δραχμές σε 
ευρώ». 

ζ) Τη ΔΙΔΚ/Φ.1/2/13773/15.7.2003 (ΦΕΚ 985 τ. 
Β'/16.7.2003) κοινή απόφαση του Πρωθυπουργού καιτου 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στον Υφυπουργό 
Εσωτερικών, Δημόσιας Διοίκησης και Αποκέντρωσης, Νί¬ 
κο Μπίστη», όπως τροποποιήθηκε με τη ΔΙΔΚ/Φ.1/2/ 
14145/21.7.2003 (ΦΕΚ 1000 τ.Β'/21.7.2003). 

η) Την 1065956/863/Α0006/15.7.2003 (ΦΕΚ985 τ.Β7 
16.7.2003) κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών», αποφασίζου¬ 
με: 

Το κατώτερο όριο του χρηματικού ποσού που προβλέ- 
πεται στην παράγραφο 7 του άρθρου 5 του Ν. 1943/91 
όπως αναπροσαρμόστηκε με την απόφασή μας ΔΙΣΚΠΟ/ 
Φ. 17/21936/22.10.2001 ορίζεται σε 30 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2003 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙΑΠΟΚΕΝΤΡΩΣΗΣ 

ΝIΚΟΣ ΦΑΡΜΑΚΗΣ ΝΙΚΟΣΜΠΙΣΤΗΣ 


Αριθ. Τ/9823 (3) 

Χαρακτηρισμός επένδυσης 
ως «μείζονος τουριστικής σημασίας». 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2160/1993 (118/Α/1993) «Ρυθμί¬ 
σεις για τον Τουρισμό και άλλες διατάξεις» και ειδικότερα 
το άρθροδπαρ. 18εδαφ. β'καιτο άρθρο 41 παράρτημα I. 

2. Τις διατάξεις του άρθρου 10παρ.3του Ν. 2601/1998 
(81/Α/1998) «Ενισχύσεις ιδιωτικών επενδύσεων για την οι¬ 
κονομική και περιφερειακή ανάπτυξη της χώρας και άλ¬ 
λες διατάξεις». 

3. Την 2647 ΥΠΕΘΟ/538866/ΕΙΔ.135 ΕΟΤ/19.11.1986 
Απόφαση του Υφυπουργού Εθνικής Οικονομίας. 

4. Την 2566/27.12.1995 Απόφαση του Υπουργού Τουρι¬ 
σμού με την οποία τροποποιείται η ως άνω 2647 ΥΠΕ- 
ΘΟ/538866/ΕΙΔ. 135 ΕΟΤ/19.11.1986 Απόφαση του Υφυ¬ 
πουργού Εθνικής Οικονομίας. 

5. Την 31/2/16.1.1996 Απόφαση του Διοικητικού Συμ¬ 
βουλίου του ΕΟΤ περί καθορισμού συστήματος κριτη¬ 
ρίων για τον χαρακτηρισμό τουριστικών επενδύσεων ως 
«μείζονος τουριστικής σημασίας». 

6. Το 5172/25.8.2003 έγγραφο της Ε.Τ.Α. Α.Ε., με το 
οποίο η επένδυση της «Αττικός Ηλιος Α.Ε.» στο Λαγονήσι 
Αττικής εκτιμάται ως μία από τις μεγαλύτερες στοντομέα 
της τουριστικής υποδομής. 

7. Τις διατάξεις του Π .Δ. της 23.7.1991 (474/Δ7 23.7.1991). 

8. Τις διατάξεις του Ν. 1558/1985 «Κυβέρνηση και Κυ¬ 
βερνητικά όργανα», όπως τροποποιήθηκε και συμπληρώ¬ 
θηκε με τον Ν. 2081/1992 και τον Ν. 2469/1987. 

9. Τις διατάξεις του Π.Δ. 27/1996 (ΦΕΚ 19/Α/1.2.1996) 
«Συγχώνευση των Υπουργείων Τουρισμού, Βιομηχανίας 
Ενέργειας και Τεχνολογίας και Εμπορίου του Υπουργείου 
Ανάπτυξης». 

10. Την 485/31.10.2001 (ΦΕΚ 1484/Β/31.10.2001) Κοινή 
Απόφαση του Πρωθυπουργού καιτου Υπουργού Ανάπτυ¬ 
ξης «Καθορισμός Αρμοδιοτήτων στους Υφυπουργούς 
Ανάπτυξης Αλέξανδρο Καλαφάτη, Χρήστο Θεοδώρου και 
Δημήτριο Γεωργακόπουλο», αποφασίζουμε: 

Άρθρο 1 

Τον χαρακτηρισμό της επένδυσης της εταιρείας «ΑΤΤΙ¬ 
ΚΟΣ ΗΛΙΟΣ Α.Ε.», που πραγματοποιείται στην έκταση κυ¬ 
ριότητας του ΕΟΤ στην περιοχή Λαγονησίου Αττικής, ως 
«μείζονος τουριστικής σημασίας» για όλες τις εκ της κεί¬ 
μενης νομοθεσίας συνέπειες που απορρέουν από αυτό 
τον χαρακτηρισμό. 

Άρθρο 2 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού Προϋπολογισμού. 

Άρθρο 3 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2003 

οι ΥΠΟΥΡΓΟΙ 

ΥΦΥΠ. ΑΝΑΠΤΥΞΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΔΗΜ. ΓΕΩΡΓΑΚΟΠΟΥΛΟΣ ΒΑΣΩ ΠΑΠΑΝΔΡΕΟΥ 

Αριθ. οικ/6526/Α36λ (4) 

Επιδότηση ενοικίου για την κάλυψη δαπανών στέγασης 
σεισμοπαθών κατοίκων περιοχών των Νομαρχιακών 
Αυτοδιοικήσεων Λευκάδας, Αιτωλοακαρνανίας και 
Πρέβεζας, που επλήγησαναπότο σεισμό της 14ης Αυ- 
γούστου 2003. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου περί αποκαταστάσεως των 
ζημιών έκτων σεισμών εις περιοχήν Βορ. Ελλάδος». (ΦΕΚ 
24/Α/7.2.79). 

2. ΤιςδιατάξειςτουΝ. 1190/81 «περί κυρώσεωςτης από 
26.3.81 Πράξεως Νομοθετικού Περιεχομένου περί απο¬ 
καταστάσεως ζημιών εκ των σεισμών 1981». (ΦΕΚ 
203/Α/30.7.81). 

3. Την υπ. αριθμ. οικ/6214/Α32/19.8.2003 Κοινή Απόφα¬ 
ση του Υπουργού Οικονομίας και Οικονομικών και των 
Υφυπουργών Οικονομίας και Οικονομικών και Περιβάλ¬ 
λοντος, Χωροταξίας καιΔημ. Έργων με θέμα την αποκα¬ 
τάσταση των ζημιών από το σεισμό της 14ης Αυγούστου 
2003 στο Νομό Λευκάδας και σε περιοχές του Ν. Αιτω-λο- 
ακαρνανίας και Πρέβεζας. 

4. Την απόφαση οικ/3828/ΤΣΕΠ 31.1/8.11.95 του 
Υ.ΠΕ.ΧΩ.Δ.Ε. «Αναδιοργάνωση Υπηρεσιών της ΥΑΣ», η 
οποία συμπληρώθηκε μετηνΔΟ 114/1/Φ. 1331/27.9.2002 
απόφαση του Υφυπουργού ΠΕΧΩΔΕ. 

5. Τις διατάξεις του άρθρου 27του Ν. 2081/92 (ΦΕΚ 154/ 
Α) και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρατι¬ 
κού Προ-ϋπολογισμού αλλά από τις πιστώσεις Δημοσίων 
Επενδύσεων (έργο 2003 ΣΕ06900003 της ΣΑΕ 069). 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
σχετικά με τον αριθμό των υπογραφών. 

8. Την κοινή απόφαση Υ6/31.10.2001 του Πρωθυπουρ¬ 
γού και του Υπουργού ΠΕΧΩΔΕ «Ανάθεση Αρμοδιοτήτων 
Υπουργού ΠΕΧΩΔΕ στους Υφυπουργούς ΠΕΧΩΔΕ», που 
δη-μοσιεύτηκε στο ΦΕΚ 1484/Β/31.10.2001. 

9. Την Κοινή Απόφαση 1065956/863/Α 0006/15.7.2003 
(ΦΕΚ 985/Β/16.7.2003) του Πρωθυπουργού και του 
Υπουργού Οικονομίας και Οικονομικών για τον καθορι¬ 
σμό αρμοδιοτήτων στους Υφυπουργούς Οικονομίας και 
Οικονομικών. 

10. Την ανάγκη να χορηγηθεί επιδότηση ενοικίου για την 
κάλυψη των δαπανών στέγασης στους σεισμοπαθείς κα- 
τοίκουςτων Νομαρχιακών Αυτοδιοικήσεων Λευκάδας, Αι¬ 
τωλοακαρνανίας και Πρέβεζας, που επλήγησαν από το 
σεισμό της 14ης Αυγούστου 2003, αποφασίζουμε: 

Εγκρίνουμετηνχορήγηση επιδότησης ενοικίου, σε ιδιο¬ 
κτήτες ή ενοικιαστές κατοικιών, που καταστράφηκαν ολο¬ 
σχερούς ή παρουσιάζουν ζημιές που τις καθιστούν ακα¬ 
τάλληλες προς χρήση από το σεισμό της 14ης Αυγούστου 
2003 σε περιοχές των Νομών Λευκάδας, Αιτωλοακαρνα¬ 
νίας και Πρέβεζας, για την κάλυψη των στεγαστικών ανα¬ 
γκών τους, με τους παρακάτω όρους: 


Α. ΓΕΝΙΚΟΙ ΟΡΟΙ ΕΠΙΔΟΤΗΣΗΣ 

1. Την επιδότηση δικαιούνται οι οικογένειες, των οποίων 
η κατοικία που επλήγη από το σεισμό αποτελούσε την μό¬ 
νιμη και κύρια κατοικία τους και οι οποίες θα ενοικιάσουν 
άλλη κατοικία, σε απόσταση μέχρι 50 χλμ. από την σει¬ 
σμόπληκτη κατοικία, για την διαμονή τους. 

2. Η επιδότηση δεν μπορεί να υπερβαίνει το ποσό των 
250 € το μήνα για μεμονωμένα άτομα, 300 €το μήνα για 
οικογένειες μέχρι τρία (3) άτομα, 350 € για οικογένειες με 
τέσσερα (4) άτομα και 400 € δρχ. για οικογένειες με πε¬ 
ρισσότερα άτομα. Η εν λόγω επιδότηση, που θα χορηγεί¬ 
ται στους δικαιούχους, σε καμία περίπτωση δεν μπορεί να 
υπερβαίνει το ποσό, που αναγράφεται στο ιδιωτικό συμ¬ 
φωνητικό μισθώσεως, που προσκομίζουν στην Υπηρεσία. 

3. Για κάθε μέλος της οικογένειας που είναι άτομο με ει¬ 
δικές ανάγκες ο αριθμός των μελών της οικογένειας, για 
τον υπολογισμό του ποσού της επιδότησης, θα προσαυ¬ 
ξάνεται κατά ένα μέλος. Στην περίπτωση αυτή απαιτείται 
η προσκόμιση βεβαίωσης Υγειονομικής Επιτροπής από 
την οποία να προκύπτει ποσοστό αναπηρίας τουλάχιστον 
67%. 

4. Η επιδότηση χορηγείται ανά τρίμηνο. Η επιδότηση 
κάθε τριμήνου θα χορηγηθεί στο τέλος του τριμήνου. Ως 
ημερομηνία έναρξης της επιδότησης ορίζεται η ημερο¬ 
μηνία έναρξης της μίσθωσης που αναγράφεται στο ιδιω¬ 
τικό συμφωνητικό μισθώσεως. 

5. Η επιδότηση για μεν τους ιδιοκτήτες, που διέμεναν 
στις κατοικίες που υπέστησαν βλάβες χορηγείται μέχρι 
την επισκευή ή ανακατασκευή της κατοικίας τους και με 
ανώτατο χρονικό διάστημα δύο (2) χρόνια, για δε τους 
ενοικιαστές των κατοικιών που υπέστησαν βλάβες, για έξι 
(6) μήνες. 

6. Δεν δικαιούνται την επιδότηση όσοι διαμένουν σε 
λυόμενους οικίσκους, τύπου οοηΙαίπθΓ που τους έχουν 
παραχωρηθεί για την προσωρινή διαμονή τους, εκτός εάν 
τους παραδώ-σουν. 

7. Η επιδότηση θα χορηγείται από τον αρμόδιο Τομέα 
Αποκατάστασης Σεισμοπλήκτων (ΤΑΣ) στον οποίο οι πλη- 
γέντες θα υποβάλουν αίτηση με τα παρακάτω δικαιολο- 
γητικά: 

Α1. Για τους ιδιοκτήτες των κατοικιών που υπέστησαν 
βλάβη 

1. Δελτίο δευτεροβαθμίου ελέγχου Μηχανικών της 
ΓΓΔΕ του ΥΠΕΧΩΔΕ με το οποίο η κατοικία τους χαρα¬ 
κτηρίστηκε προσωρινά μη κατοικήσιμη ή κατεδαφιστέα. 

2. Αντίγραφο της φορολογικής δήλωσης του 2002 (Ε1, 
Ε2), προκειμένου να διαπιστώνεται η μόνιμη κατοικία και 
ο αριθμός των μελών της οικογένειας. 

3. Υπεύθυνη δήλωση στην οποία θα δηλώνεται ότι: 

• η κατοικία που υπέστη ζημιές είναι η μόνιμη κατοικία 
του στην οποία κατοικεί ως ιδιοκτήτης. 

• δεν διαθέτει άλλη κενή ιδιόκτητη κατοικία σε απόστα¬ 
ση 50 χλμ. από την σεισμόπληκτη κατοικία, που να καλύ¬ 
πτει τις στεγαστικές του ανάγκες. 

• δεν του έχει χορηγηθεί λυόμενος οικίσκος. 

4. Θεωρημένο, από την αρμόδια ΔΟΥ, αντίγραφο του μι¬ 
σθωτηρίου συμβολαίου της κατοικίας την οποία ενοικιά¬ 
ζει ο δικαιούχος. 

Α2. Για τους ενοικιαστές των κατοικιών που υπέστησαν 
βλάβες 

1. Δελτίο δευτεροβαθμίου ελέγχου Μηχανικών της 
ΓΓΔΕ του ΥΠΕΧΩΔΕ με το οποίο η κατοικία τους χαρα- 

κτηρίοτηκε προσωρινά μη κατοικήσιμη ή κατεδαφιστέα. 

2. Αντίγραφο της φορολογικής δήλωσης του 2002 (Ε1, 
Ε2), προκειμένου να διαπιστώνεται η μόνιμη κατοικία και 
ο αριθμός των μελών της οικογένειας. Υπεύθυνη δήλωση 
στην οποία θα δηλώνεται ότι: 

• η κατοικία που υπέστη ζημιές είναι η μόνιμη κατοικία 
του στην οποία κατοικεί ως ενοικιαστής. 

• δεν διαθέτει άλλη κενή ιδιόκτητη κατοικία σε απόστα¬ 
ση 50 χλμ. από την σεισμόπληκτη κατοικία, που να καλύ¬ 
πτει τις στεγαστικές του ανάγκες. 

• δεντου έχει χορηγηθεί λυόμενος οικίσκος. 

3. Θεωρημένο, από την αρμόδια ΔΟΥ, αντίγραφο του μι¬ 
σθωτηρίου συμβολαίου της κατοι-κίας την οποία ενοικιά¬ 
ζει ο δικαιούχος. 

4. Θεωρημένο, από την αρμόδια ΔΟΥ, αντίγραφο του μι¬ 
σθωτηρίου συμβολαίου της κατοικίας που ενοίκιαζε, μέ¬ 
χρι την ημέρα του σεισμού. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΕΠΙΔΟΤΗΣΗΣ 

1. Οι ενδιαφερόμενοι θα υποβάλλουν αίτηση με τα απαι- 
τούμενα δικαιολογητικά στον αρμόδιο ΤΑΣ. Για κάθε τρί¬ 
μηνο θα υποβάλλεται, απόδειξη καταβολής ενοικίου του 
εν λόγω τριμήνου, ώστε ο δικαιούχος να λάβει το επίδο¬ 
μα. 

2. Η καταβολή της εν λόγω επιδότησης παύει α) στις πε¬ 
ριπτώσεις επισκευής σε τρεις (3) μήνες από την χορήγη¬ 
ση της τελευταίας δόσης της στεγαστικής συνδρομής και 
β) στις περιπτώσεις ανακατασκευής σε έξι (6) μήνες από 
την χορήγηση της τελευταίας δόσης της στεγαστικής 
συνδρομής, έστω και αν δεν έχει παρέλθειτο χρονικό διά¬ 
στημα, που ορίζεται σε κάθε περίπτωση. 

3. Εντός προθεσμίας έξη (6) μηνών από την ημερομηνία 
έκδοσης του δελτίου δευτεροβαθμίου ελέγχου οι σει¬ 
σμοπαθείς πρέπει να υποβάλουν αίτηση με τα απαιτού- 
μενα δικαιολογητικά. 

4. Το ΥΠΕΧΩΔΕ διατηρεί το δικαίωμα να διακόψει την 
παροχή ρεύματος και ύδρευσης στις κατοικίες, που 
έχουν υποστεί βλάβη και των οποίων οι ιδιοκτήτες ή ενοι¬ 
κιαστές κάνουν χρήση της επιδότησης ενοικίου. 

Από τις διατάξεις αυτής της απόφασης προκαλείται δα¬ 
πάνη περίπου 1.000.000 € και θα καλυφθεί από τις πιστώ¬ 
σεις Δημοσίων Επενδύσεων, (έργο 2003 ΣΕ06900003 της 
ΣΑΕ 069). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Ν. ΦΑΡΜΑΚΗΣ I. ΤΣΑΚΛΙΔΗΣ 

-♦- 

Αριθ. οικ/6496/Β8β (5) 

Προθεσμίες και διαδικασία χορήγησης στεγαστικής συν¬ 
δρομής για επισκευή, ανακατασκευή και αυτοστέγα¬ 
ση κτισμάτωνπου επλήγησαν από το σεισμό της 14ης 
Αυγούστου 2003 στην ευρύτερη περιοχή της Νήσου 
Λευκάδος. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την από 28.7.78 Πράξεως Νομοθετικού Περιεχομέ¬ 


νου «Περί αποκαταστάσεως ζημιών έκτων σεισμών 1978 
εις περιοχήν Βορ. Ελλάδος και ρυθμίσεις συναφών θεμά¬ 
των» κ.λπ., όπως τροποποιήθηκε και συμπληρώθηκε με 
τους 867/79, 1048/80, 1133/81 και 1190/81. 

2. Τις διατάξεις τις παρ. 2 του Ν. 1283/82 (ΦΕΚ 
114/Α/17.9.82) για τις προθεσμίες υποβολής αιτήσεων 
δανειοδότησης των σεισμοπλήκτων κ.λπ., σύμφωνα με 
τις οποίες εξουσιοδοτείται ο Υπουργός Δ.Ε. να ορίζει 
προθεσμία για την υποβολή ή συμπλήρωση δικαιολογητι- 
κών, των εμπρόθεσμων αιτήσεων, για τη χορήγηση στε- 
γαστικής συνδρομής προς αποκατάσταση των ζημιών 
από τους σεισμούς, πέραν της οποίας οι δικαιούχοι χά¬ 
νουν το δικαίωμα δανειοδότησης. 

3. Την οικ/1626/ΤΣΕΠ 32.1 /26.4.89 Απόφαση Υπουργού 
ΠΕΧΩΔΕ για την προθεσμία υποβολής ενστάσεων κατά 
πράξεως του Τομέα Αποκατάστασης Σεισμοπλήκτων και 
αιτήσεων για επανεξέταση κτιρίων. 

4. Την Απόφαση οικ/1584/ΑΖ/4.7.91 του Αναπληρωτή 
Υπουργού ΠΕ.ΧΩ.Δ.Ε., γιατις προϋποθέσεις για τη χορή¬ 
γηση σεισμοδανείων και δυνατότητα μεταφοράς τούτων 
για ανακατασκευή κατοικίας ή αυτοστέγαση σε άλλη θέ¬ 
ση και συγκεκριμένα στην παρ. 5 του αποφασιστικού στην 
οποία καθορίζεται ο χρόνος κατεδάφισης των κτισμάτων. 

5. Την 3948/ΤΠ 32.1/13.10.97 Απόφαση Υφυπουργού 
ΠΕΧΩΔΕ για την παράταση ισχύος αδειών επισκευής κτι¬ 
ρίων βλαβέντων από τους σεισμούς. 

6. Το Π .Δ 69/1988 «περί οργανισμού της ΓΓΔΕ του ΥΠ Ε- 
ΧΩΔΕ». 

7. Την Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως και Αν. Υπουργού ΠΕΧΩΔΕ., 
«περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών». 

8. Την Κοινή Απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και του Υπουργού ΠΕ¬ 
ΧΩΔΕ περί «Ανάθεσης αρμοδιοτήτων Υπουργού ΠΕΧΩ¬ 
ΔΕ στους Υφυπουργούς ΠΕΧΩΔΕ Ιωάννη Τσακλίδη και 
Ροδούλα Ζήση». 

9. Την Κοινή Απόφαση 6214/Α32/19.8.2003 του Υπουρ¬ 
γού Οικονομίας και Οικονομικών και των Υφυπουργών 
Εσωτερικών Δημ. Διοίκησης και Αποκέντρωσης Οικονο¬ 
μίας και Οικονομιών και ΠΕΧΩΔΕ. με θέμα την οριοθέτη- 
ση περιοχής και τις πιστωτικές διευ κολύνσεις για την απο¬ 
κατάσταση των ζημιών από το σεισμό της 14.8.2003 στην 
ευρύτερη περιοχή της νήσου Λευκάδος, αποφασίζουμε: 

Α. ΠΡΟΘΕΣΜΙΕΣ 

1. Εγκρίνουμε όπως, οι σεισμοπαθείς προκειμένου να μη 
χάσουν το δικαίωμα δανειοδότησης, καταθέσουν εντός 
ενός έτους από την ημερομηνία δημοσίευσης στην εφη¬ 
μερίδα της Κυβερνήσεως της οικ/6214/Α32/19.8.2003 
ΦΕΚ(1221/Β/27.8.03) Κοινής Υπουργικής Απόφασης, ήτοι 
μέχρι 27.08.04 Αίτηση για τον χαρακτηρισμό του κτίσμα- 
τος συνοδευόμενη από τίτλους ιδιοκτησίας (εις διπλούνεκ 
των οποίων το ένα επικυρωμένο), φωτογραφίες του ακι¬ 
νήτου, και το δελτίο ταχείας αυτοψίας διμελούς επιτρο¬ 
πής, εφόσον υπάρχει. 

2. Το πόρισμα με το χαρακτηριστικό του κτίσματος θα 
παραλαμβάνεται αυτοπροσώπως αφού προηγουμένως 
ενημερωθούν οι ενδιαφερόμενοι τηλεφωνικά. Τα πορί¬ 
σματα που τυχόν δεν παραληφθούν μετά την πάροδο 
ενός μηνός θα αποστέλλονται ταχυδρομικώς με απόδει¬ 
ξη παραλαβής. 

3. Σε περίπτωση, που οι ενδιαφερόμενοι επιθυμούν τη 
χορήγηση στεγαστικής συνδρομής για την επισκευή του 

κτίσματος χωρίς την έκδοση πορίσματος χαρακτηρισμού 
του, θα πρέπει να υποβάλλουν μέχρι την 27.08.04 Πλήρη 
φάκελο μελέτη επισκευής με τα δικαιολογητικά που κα¬ 
θορίζονται παρακάτω. 

4. Εγκρίνουμε από την ημερομηνία έκδοσης του σχετι¬ 
κού πορίσματος όπως καταθέσει ο ενδιαφερόμενος: 

• Πλήρη φάκελο μελέτης επισκευής στον ΤΑΣ Λευκά- 
δος εντός ενός (1) έτους, εφόσον πρόκειται για επισκευ- 
άσιμο κτίσμα. 

• Αίτηση με τα απαιτούμενα δικαιολογητικά καθώς και 
αποδείξεις κοινωφελών οργανισμών, στον ΤΑΣ Λευκάδος 
για χορήγηση Βεβαίωσης Καθορισμού Στεγαστικής Συν¬ 
δρομής για Ανακατασκευή ή Αυτοστέγαση εντός έξι (6) 
μηνών, εφόσον πρόκειται για ανακατασκευή κτίσματος. 

• Σε περίπτωση που οι ενδιαφερόμενοι δεν προσκομί¬ 
σουν εντός των ανωτέρω προθεσμιών πλήρη φάκελο για 
τη χορήγηση Στεγαστικής Συνδρομής οι αιτήσεις Θα τί¬ 
θεται στο Αρχείο με ευθύνη του Προϊσταμένου του Τ.Α.Σ. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟ¬ 
ΜΗΣ 

I. ΑΝΑΚΑΤΑΣΚΕΥΕΣ 

1. Η στεγαστικής συνδρομής για ανακατασκευή χορη¬ 
γείται σε τρία στάδια ως ακολούθως: 

1 ο στάδιο: Ο δικαιούχος πρέπει να υποβάλλει εμπρόθε¬ 
σμα στον ΤΑΣ Λευκάδας τα ακόλουθα δικαιολογητικά: 

• Αίτηση 

• Πιστοποιητικό ιδιοκτησίας (εις διπλούν) 

• Τοπογραφικό ή οδοιπορικό σκαρίφημα 

• Υπεύθυνες δηλώσεις (εις διπλούν) 

• Έκθεση αυτοψίας σεισμοπλήκτου κτίσματος. 

Μετά το έλεγχο των δικαιολογητικών εκδίδεται από τον 
ΤΑΣ Λευκάδας Βεβαίωση Καθορισμού Στεγαστικής Συν¬ 
δρομής για Ανακατασκευή. Στην υπόψη βεβαίωση καθο- 
ρίζεταιτο ύψος της στεγαστικής συνδρομής (το ποσό του 
ατόκου δανείου και της δωρεάν κρατικής αρωγής) σύμ¬ 
φωνα με το εμβαδόν του πληγέντος κτίσματος και τη χρή¬ 
ση αυτού. 

Με την Βεβαίωση Καθορισμού Στεγαστικής Συνδρομής 
για Ανακατασκευή ο ενδιαφερόμενος απευθύνεται σε 
ιδιώτη Μηχανικό προκειμένου να υποβάλλει στην αρμό¬ 
δια Πολεοδομία μελέτη ανέγερσης νέου κτίσματος. Η 
υπόψη μελέτη πρέπει να κατατεθεί στις αρμόδιες Πολεο- 
δομικές Υπηρεσίες εντός ενός έτους από τη χορήγηση 
της σχετικής βεβαίωσης προκειμένου να μην χάσει ο εν¬ 
διαφερόμενος το δικαίωμα δανειοδότησης. 

2ο στάδιο: Μετά την έκδοση της οικοδομικής αδείας 
της νέας κατοικίας ο ενδιαφερόμενος υποχρεούται εντός 
τριών (3) μηνών να υποβάλλει στονΤΑΣ Λευκάδας τα ακό¬ 
λουθα δικαιολογητικά: 

• Αίτηση 

• θεωρημένο αντίγραφο της νέας οικοδομικής αδείας 

• Μία σειρά εγκεκριμένων σχεδίων 

Σε περίπτωση που ο δικαιούχος χτίζει σε άλλη θέση 
πρέπει να προσκομίσει τίτλους ιδιοκτησίας και πιστοποι¬ 
ητικό μετεγγραφής του νέου οικοπέδου (εις διπλούν). 

Μετά τον έλεγχο των υποβαλλόμενων δικαιολογητικών 
και αφού διαπιστωθεί η κατεδάφιση του πληγέντος κτί¬ 
σματος χορηγείται από τον ΤΑΣ Λευκάδας Έγκριση Στε- 
γαστικής Συνδρομής για Ανακατασκευή. 

Η Έγκριση αυτή κοινοποιείται στην Τράπεζα, που επι¬ 
λέγει ο ενδιαφερόμενος και με την οποία συνάπτει την δα¬ 
νειστική σύμβαση, προκειμένου να του χορηγηθεί από 
μεν την Τράπεζα, το Υζ του αναλογούντος δανείου από δε 


τον ΤΑΣ Λευκάδας το σύνολο της δωρεάν κρατικής αρω¬ 
γής- 

3ο στάδιο: Μετά την περαίωση των εργασιών που ανα¬ 
γράφονται στην παρ. 3α του κεφ. 3Β της 
οικ/6214/Α32/19.8.2003 ΚΥΑ και σε χρονικό διάστημα όχι 
μεγαλύτερο των τεσσάρων (4) ετών από την χορήγηση 
της α' δόσης της στεγαστικής συνδρομής υποβάλλονται 
στον ΤΑΣ Λευκάδας από το δικαιούχο τα ακόλουθα δικαι- 
ολογητικά: 

• Αίτηση 

• Τεχνική Έκθεση του ιδιώτη Μηχανικού με αναλυτική 
επιμέτρηση και ποσοστό των εργασιών που έχουν ήδη 
εκτελεστεί. 

• Φωτογραφίες όψεων του νέου κτίσματος 

Μετά τον έλεγχο των υποβαλλομένων δικαιολογητικών 
οι μηχανικοί του ΤΑΣ Λευκάδας διενεργούν αυτοψία για 
τη διαπίστωση της εκτέλεσης των απαιτούμενων εργα¬ 
σιών και χορηγηθεί βεβαίωση προόδου εργασιών. Η βε¬ 
βαίωση αυτή κοινοποιείται στη Τράπεζα, με την οποία έχει 
συνάψει ο δικαιούχος δανειστική σύμβαση, προκειμένου 
νατού χορηγηθεί και το υπόλοιπο νέτου δανείου. 

Μετά το πέρας των εργασιών της νέας οικοδομής και 
προκειμένου να χορηγηθεί βεβαίωση περαίωσης εργα¬ 
σιών ανακατασκευής ο δικαιούχος υποβάλλει στον ΤΑΣ 
Λευκάδας τα ακόλουθα δικαιολογητικά: 

• Αίτηση 

• Φωτογραφίες όψεων του νέου κτίσματος 

Μετά το έλεγχο των δικαιολογητικών και αφού διενερ- 
γηθεί αυτοψία στο ακίνητο για τη διαπίστωση της περαί¬ 
ωσης των εργασιών ο ΤΑΣ Λευκάδας χορηγεί βεβαίωση 
περαίωσης εργασιών. 

2. Η στεγαστική συνδρομή για αυτοστέγαση χορηγείται 
σε δύο στάδια ως ακολούθως: 

1 ο στάδιο: Ο δικαιούχος πρέπει να υποβάλλει εμπρόθε¬ 
σμα στον ΤΑΣ Λευκάδος τα ακόλουθα δικαιολογητικά: 

• Αίτηση 

• Πιστοποιητικό ιδιοκτησίας (ει διπλούν) 

• Τοπογραφικό ή οδοιπορικό σκαρίφημα 

• Υπεύθυνες δηλώσεις (εις διπλούν) 

• Έκθεση αυτοψίας κτίσματος σε πλημμυροπαθή πε- 
ριοχή 

Μετά τον έλεγχο των δικαιολογητικών εκδίδεται από 
τον ΤΑΣ Λευκάδος Βεβαίωση Καθορισμού Στεγαστικής 
Συνδρομής για Αυτοστέγαση. Στην υπόψη βεβαίωση κα¬ 
θορίζεται το ύψος της στεγαστικής συνδρομής (το ποσό 
του ατόκου δανείου και της δωρεάν κρατικής αρωγής) 
σύμφωνα με το εμβαδόν του πληγέντος κτίσματος και τη 
χρήση αυτού. 

2ο στάδιο: Σε χρονικό διάστημα όχι μεγαλύτερο των δε¬ 
καοκτώ (18) μηνών, από την έκδοση της Βεβαίωσης Κα¬ 
θορισμού Στεγαστικής Συνδρομής για Αυτοστέγαση, ο 
δικαιούχος πρέπει να υποβάλλει στον ΤΑΣ Λευκάδος τα 
ακόλουθα: 

• Αίτηση 

• Οριστικό συμβόλαιο ή Προσύμφωνο αγοράς νέας κα¬ 
τοικίας (εις διπλούν). 

• Στην περίπτωση προσκόμισης προσυμφώνου ισχύ¬ 
ουν όσα αναγράφονται στην παράγραφο 3γ του κεφ. ΒΙΙΙ 
της οικ/6214/Α32/19.8.2003 ΚΥΑ στη οποία καθορίζονται 
οι πιστωτικές διευκολύνσεις. 

• Οικοδομική άδεια νέας κατοικίας. Στις περιπτώσεις 
που το κτίριο στο οποίο πραγματοποιείται η αυτοστέγαση 
δεν έχει οικοδομική άδεια (οικισμοί προϋφιστάμενοι του 

1923) η στατική επάρκεια του κτιρίου θα πρέπει να βεβαι¬ 
ώνεται από δύο ιδιώτες Πολιτικούς Μηχανικούς. 

• Τοπογραφικό διάγραμμα. 

• Σχέδια της αγοραζόμενης κατοικίας (κατόψεις, ξυλό- 
τυποι) 

Μετά το έλεγχο των υποβαλλομένων δικαιολογητικών 
και αφού διαπιστωθεί η κατεδάφιση του πληγέντος ακι¬ 
νήτου χορηγείται από τον ΤΑΣ Λευκάδας. Έγκριση Δανεί¬ 
ου Αυτοστέγασης και καταβάλλεται στον δικαιούχο η Στε- 
γαστική Συνδρομή εφάπαξ. 

Ιο στάδιο: 3. Η στεγαστική συνδρομή για επισκευή χο¬ 
ρηγείται σε δύο (2) στάδια ως ακολούθως: 

Ο δικαιούχος υποχρεούται να υποβάλλει τα δικαιολο- 
γητικάπου αναφέρονται στην συνημμένη κατάσταση. 

Αφού ελεγχθούν τα δικαιολογητικά και μετά από αυτο¬ 
ψία Μηχανικού της Υπηρεσίας, παρουσία του μελετητή 
μηχανικού, εγκρίνεται η μελέτη επισκευής και εκδίδεται 
άδεια επισκευής σεισμόπληκτου κτιρίου. Στην υπόψη 
άδεια καθορίζεται το σύνολο της στεγαστικής συνδρο¬ 
μής (άτοκο δάνειο και δωρεάν κρατική αρωγή). Μετηνχο- 
ρηγηθείσα άδεια ο ενδιαφερόμενος συνάπτει δανειστική 
σύμβαση με την Τράπεζα της επιλογής του και του χορη¬ 
γείται το Υΐτου αναλογούντος δανείου και το σύνολο της 
δωρεάν κρατικής αρωγής. 

2ο στάδιο: Μετά την εκτέλεση των εργασιών που καλύ¬ 
πτουν το 80% του χορηγηθέντος ποσού ο δικαιούχος 
υποβάλλει στον ΤΑΣ Λευκάδας: 

• Αίτηση 

• Παραστατικά στοιχεία κατάθεσης αμοιβών Μηχανι¬ 
κού για μελέτη και επίβλεψη των εργασιών επισκευής. 

• Υπεύθυνη δήλωση του ιδιώτη Μηχανικού ότι έχουν 
εκτελεσθεί εργασίες προϋπολογισμού αντίστοιχου με το 
80% του χορηγηθέντος ποσού. 

Μετά το έλεγχο των δικαιολογητικών και διαπίστωση 
εκτέλεσης των εργασιών επισκευής χορηγείται, από τον 
ΤΑΣ Λευκάδας Βεβαίωση Προόδου Εργασιών Επισκευής 
που κοινοποιείται στην Τράπεζα με την οποία έχει συνά¬ 
ψει ο δικαιούχος δανειστική σύμβαση, προκειμένου να 
του χορηγηθεί και το υπόλοιπο του ποσού του δανείου. 

Μετά το πέρας των εργασιών επισκευής του κτιρίου και 
σε χρονικό διάστημα όχι μεγαλύτερο των τεσσάρων (4) 
ετών από την έκδοση της άδειας επισκευής και προκειμέ¬ 
νου να χορηγηθεί βεβαίωση περαίωσης εργασιών επι¬ 
σκευής πρέπει να υποβληθεί αίτηση στον ΤΑΣ Λευκάδας 
αφού διενεργηθεί αυτοψία στο ακίνητο για τη διαπίστωση 
της περαίωσης των εργασιών, ο ΤΑΣ Λευκάδας χορηγεί 
βεβαίωση περαίωσης των εργασιών επισκευής. 

1. α) Εγκρίνουμε όπως, ζημιές σε κεραμίδια (επικερά- 
μωση) με την προϋπόθεση ότι ο φέρων οργανισμός του 
κτιρίου ή της στέγης δεν έχουν ζημιές, η στεγαστική συν¬ 
δρομή θα χορηγείται άμεσα από τον ΤΑΣ Λευκάδος χωρίς 
την υποβολή μελέτης επισκευής. 

β) Εγκρίνουμε όπως, ζημιές σε υαλοπίνακες η στεγα- 
στική συνδρομή θα χορηγείται όπως αναφέρεται στο 
ανωτέρω άρθρο. 

Και στις δύο περιπτώσεις τα απαιτούμενα δικαιολογητι- 
κά είναι τα εξής: 

• Φωτογραφίες 

• Υπεύθυνη δήλωση του ιδιοκτήτη στην οποία θα ανα¬ 
φέρετε ότι οι ζημιές που θα επισκευασθούν αφορούν την 
επικεράμωση της στέγης ή την αντικατάσταση των υαλο¬ 
πινάκων αντίστοιχα όπου απαιτείται και σε καμία περί¬ 
πτωση τον φέρον οργανισμό του κτιρίου ή της στέγης. 


• Πιστοποιητικό ιδιοκτησίας (εις διπλούν) 

• Έκθεση αυτοψίας κτίσματος 

2. Εγκρίνουμε όπως, σε περίπτωση καθυστέρησης υπο¬ 
βολής δικαιολογητικών για έκδοση «Έγκρισης Δανείου 
Ανακατασκευής ή Αυτοστέγασης 11 , οφειλόμενη σε λό¬ 
γους ανεξάρτητους της θέλησης του ενδιαφερομένου 
(π.χ. διαφορές με δικαστική αρχή, Δημόσιο ή Δήμο, έκδο¬ 
ση απόφασης για μεταφερόμενους οικισμούς κλπ.), θα 
εκδοθεί σχετική απόφαση από τον ΤΑΣ Λευκάδας για τη 
δυνατότητα λήψης της β’ δόσης μετά τις προθεσμίες που 
έχουν ταχθεί με την παρούσα απόφαση. 

3. Εγκρίνουμε όπως ενστάσεις κατάπράξεωντονΤομέα 
Λευκάδας για επανεξέταση κτιρίων, γίνονται δεκτές από 
την Υπηρεσία, εφόσον υποβάλλονται εντός τριών (3) μη¬ 
νών από την έγγραφη γνωστοποίηση και με απόδειξη πα¬ 
ραλαβής της σχετικής απόφασης στον ενδιαφερόμενο. 
Τα πορίσματα των ενστάσεων για χαρακτηρισμό, χρήση 
και διαστάσεις κτισμάτων θεωρούνται τελεσίδικα και δεν 
επιδέχονται άλλη ένσταση. 

4. Η ισχύς των αδειών επισκευής καθορίζεται σε τέσσε¬ 
ρα (4) χρόνια. Μετά το πέρας των τεσσάρων (4) ετών, δεν 
είναι η περαιτέρω παράτασή της και η Υπηρεσία υποχρε- 
ούνται να περιορίσει το δάνειο στο εκταμιευθέν ποσόν 
εφόσον αυτό έχει χρησιμοποιηθεί και να ανακαλέσει το 
αναλογούν, στο υπόλοιπο ποσό, ποσοστό της δωρεάν 
κρατικής αρωγής. Στη συνέχεια ο φάκελος τίθεται στο 
αρχείο. Απαραίτητη προϋπόθεση είναι να έχουν ολοκλη¬ 
ρωθεί οι εργασίες επισκευής έστω και δι’ ιδίων πόρων. Σε 
διαφορετική περίπτωση, ο δικαιούχος υφίσταται τις κυ¬ 
ρώσεις που προβλέπονται στις Κοινές Υπουργικές Απο¬ 
φάσεις που καθορίζουν τα πιστωτικά μέτρα σύμφωνα με 
την οικ/6214/Α32/19.8.2003 Κοινή Απόφαση των Υπουρ¬ 
γών Εθν. Οικονομίας, Οικονομικών και ΠΕ.ΧΩ.Δ.Ε. για την 
επιστροφή των σεισμοδανείων. 

5. Εγκρίνουμε όπως, σε περίπτωση καθυστέρησης των 
εργασιών επισκευής σε διατηρητέα κτίρια οφειλόμενη σε 
λόγους ανεξάρτητους της θέλησης του ενδιαφερομένου 
(π.χ. διαφορές με την αρχαιολογία, Υπουργείο Πολιτι¬ 
σμού κ.λπ.), η οποία θα βεβαιώνεται με την προσκόμιση 
του σχετικού εγγράφου, η άδεια επισκευής του διατηρη¬ 
τέου κτίσματος ισχύει για 4 χρόνια απάτην οριστική άρση 
του κωλύματος που θα αποδεικνύεται με την προσκόμιση 
σχετικής βεβαίωσης από την αρμόδια Υπηρεσία. Ο δικαι¬ 
ούχος θα υποβάλλει αίτηση με τα απαιτούμενα δικαιολο- 
γητικά στον ΤΑΣ Λευκάδας προκειμένου να του χορηγη¬ 
θεί η σχετική παράταση. 

6. Στις περιπτώσεις μεταφοράς του δανείου σε άλλη 
πληγείσα περιοχή ή θέση η «Έγκριση Δανείου Ανακατα¬ 
σκευής ή Αυτοστέγασης» θα χορηγείται μετά τη διαπί¬ 
στωση της κατεδάφισης του παλαιού κτίσματος. 

7. Στις περιπτώσεις κτισμάτων δομημένων από ευτελή 
υλικά ή ασύμφορων επισκευής η κατεδάφιση του πληγέ¬ 
ντος ακινήτου θα πραγματοποιείται σε χρονικό διάστημα 
όχι μεγαλύτερο των τεσσάρων (4) ετών από την χορήγη¬ 
ση της α’ δόσης. Εφόσον εκκρεμεί η χορήγηση της τε¬ 
λευταίας δόσης του δανείου, επειδή οι ενδιαφερόμενοι 
δεν επιθυμούν την κατεδάφιση του πληγέντος κτίσματος 
τους, ο ΤΑΣ Λευκάδας θα πρέπει να γνωστοποιήσει εγ- 
γράφως και με απόδειξη παραλαβής, στους ενδιαφερο¬ 
μένους την υποχρέωση ανάληψης του υπολοίπου ποσού 
εντός έξι (6) μηνών, γιατί διαφορετικά θα τους ανακληθεί 
το δάνειο και η δωρεάν κρατική αρωγή με τις προβλεπό- 
μενες κυρώσεις. 

Σε κάθε περίπτωση πριν από την χορήγηση της τελευ¬ 
ταίας δόσης του δανείου απαιτείται η κατεδάφιση του 
πληγέντος κτίσματος. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 


ΔΙΚΑΙΟΛΟΓΗΤΙΚΑ ΓΙΑ ΑΔΕΙΕΣ ΕΠΙΣΚΕΥΗΣ 

1. Αίτηση ιδιοκτήτη. 

2. Πόρισμα, που εκδόθηκε από τον Τ.Α.Σ. για το χαρα¬ 
κτηρισμό του κτίσματος - Έκθεση αυτοψίας διμελούς επι¬ 
τροπής (εφόσον υπάρχει). 

3. Κατόψεις ορόφων (εις διπλούν). 

4. Τομή (εις διπλούν). 

5. Τοπογραφικό διάγραμμα ή οδοιπορικό σκαρίφημα 
(εις διπλούν). 

6. Κάτοψη θεμελίωσης (εις διπλούν), εφόσον απαιτεί¬ 
ται. 

7. Κατόψεις ξυλοτύπων (εις διπλούν), εφόσον απαιτεί¬ 
ται. 

8. Τεχνική έκθεση (εις διπλούν). 

9. Τεχνική περιγραφή - Προϋπολογισμός (εις διπλούν). 

10. Στατικός υπολογισμός (αντισεισμικός) (εις δι- 
πλούν), εφόσον απαιτείται. 

11. Συμβόλαιο ιδιοκτησίας εις διπλούν επικυρωμένο νό¬ 
μιμα, συνοδευόμενο από οδοιπορικό σκαρίφημα ή τοπο- 
γραφικό διάγραμμα, ή δηλώσεις του Ν. 1599/86 του ιδιο- 
κτήτη/των και δύο μαρτύρων εις διπλούν και επικυρωμέ¬ 
νες για το γνήσιο της υπογραφής (σε περίπτωση που δεν 
υπάρχουν τίτλοι - οικισμοί προ του 1923. Στην περίπτωση 
αυτή ο ενδιαφερόμενος υποχρεούται να προσκομίσει 
αντίγραφο μερίδας από το υποθηκοφυλακείο). 

12. Υπεύθυνη δήλωση Ν. 1599/86 επικυρωμένη εις δι- 
πλούν με το παρακάτω κείμενο: 

α) Δεν έχω πάρει άλλο άτοκο δάνειο από άλλο φορέα 
για το ίδιο ακίνητο και για τον ίδιο σκοπό ούτε εγώ ούτε οι 
προκάτοχοι μου. 

β) Θα διατηρήσω την κυριότητα του προς δανειοδότη¬ 
ση ακινήτου μου μέχρι την ημερομηνία υπογραφής της 
δανειστικής σύμβασης. 

γ) Δεν έχω πάρει από άλλο άτοκο δάνειο (το οποίο μου 
έχειχορηγηθείεξαιτίαςτου σεισμού της 14ης Αυγούστου 
2003, που έπληξαν τις ευρύτερες περιοχές της Νήσου 
Λευκάδας, την αναλογούσα σ’ αυτό δωρεάν κρατική αρω¬ 
γή- 

δ) Τα στοιχεία του κατόχου του ακινήτου την ημέρα του 
σεισμού είναι: 


ε) Επιθυμώ η δωρεάν κρατική αρωγή να μου δοθεί για 
το κτίριο μου που κρίθηκε επισκευάσιμο από την έκ¬ 
θεση τριμελούς επιτροπής και βρίσκεται στη θέση .... 

13. Πιστοποιητικό τελευταίας μεταγραφής (εις δι- 
πλούν) από το υποθηκοφυλακείο. 

14. Δήλωση ανάθεσης - ανάληψης μελέτης. 

15. Δήλωση ανάθεσης - ανάληψης επίβλεψης. 

16. Δήλωση σοβαρότητας ζημιών. 

17. Δήλωση για τον χαρακτήρα (τοπικό - γενικό) των ζη¬ 
μιών για ολόκληρη την οικοδομή. 


18. Δήλωση αντισεισμικότητας και τήρησης συντελε¬ 
στή σεισμικής επιβάρυνσης (εφ’ όσον απαιτείται). 

19. Βεβαίωση από το Δασαρχείο ότι το πληγέν ακίνητο 
δεν βρισκόταν σε δασική ή Δημόσια έκταση. 

20. Έντυπο αδείας επισκευής. 

21. Καθορισμός αμοιβής Μηχανικού (εις διπλούν). 

Οι υπεύθυνες δηλώσεις θα υποβάλλονται για κάθε ιδιο¬ 
κτήτη ξεχωριστά. 

-♦- 

Αριθ.5192 (6) 

Τροποποίηση Οργανισμός Εσωτερικής Υπηρεσίας του 
Δήμου ΜΑΚΕΔΝΩΝ Ν. ΚΑΣΤΟΡΙΑΣ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

.Έχοντας υπόψη: 

1) Τις διατάξεις του άρθρου 12 του Ν.1188/81 «Περίκυ- 
ρώσεως του Κώδικα περί καταστάσεως προσωπικού 
Ο.Τ.Α.» όπως αντικαταστάθηκαν από τις όμοιες του άρ¬ 
θρου 26παρ. 1 και του άρθρου 8 του Ν. 2307/95. 

2) Τις διατάξεις του Ν 2190/94 (ΦΕΚ 28/τ.Α) όπως τρο¬ 
ποποιήθηκαν και συμπληρώθηκαν μεταγενέστερα. 

3) Τις διατάξεις του Π.Δ. 37α/1987 (ΦΕΚ 11/τ.Α) όπως 
τροποποιήθηκαν με τις διατάξεις του Π.Δ. 22/90 (ΦΕΚ 
7/τ.Α) «Μερική επέκταση των διατάξεων που ισχύουν για 
τους δημόσιους υπαλλήλους και τους υπαλλήλους των 
άλλων Ν.Π.Δ.Δ., στους υπαλλήλους των Ο.Τ.Α. «καθώς 
και τις διατάξεις του Π.Δ. 50/01 (ΦΕΚ39/τ.Α) σχετικές με 
τα προσόντα για τους διορισμούς στο Δημόσιο. 

4) Την 53560/6.8.86 εγκύκλιο του ΥΠ.ΕΣ.Δ.Δ.Α. σχετικά 
με την ψήφιση Ο.Ε.Υ. Δήμων και Κοινοτήτων. 

5) Τις διατάξεις του άρθρου 31 του Ν. 3013 (ΦΕΚ 
102/.τ.Α/1.5.02) περί σύστασης Κέντρων Εξυπηρέτησης 
Πολιτών (Κ.Ε.Π.). 

6) Τις διατάξεις του άρθρου 29α του Ν. 1558/1985 «Κυ¬ 
βέρνηση και Κυβερνητικά όργανα» (ΦΕΚ 137/τ.Α) σχετικά 
με τον έλεγχο δαπανών που προκαλούν οι κανονιστικές 
διοικητικές πράξεις, που προστέθηκε με το άρθρο 27 του 
Ν. 2081/92 και αντικαταστάθηκε εν μέρει από το άρθρο 1 
παρ. 2ατου Ν. 2469/97. 

7) Την 2435/27.4.1999 (ΦΕΚ 1123 /τ.Β/10.6.1999) από¬ 
φασή μας με την οποία εγκρίθηκε ο Ο.Ε.Υ. του Δήμου ΜΑ¬ 
ΚΕΔΝΩΝ. 

8) Την ανάγκη προσθήκης και αντικατάστασης ορισμέ¬ 
νων θέσεων προσωπικού, καθώς και την ανάγκη σύστα¬ 
σης Κέντρου εξυπηρέτησης Πολιτών (Κ.Ε.Π.) Δήμου ΜΑ¬ 
ΚΕΔΝΩΝ . 

9) Την 47/2003 απόφαση του Δημοτικού Συμβουλίου 
ΜΑΚΕΔΝΩΝ σχετική με την τροποποίηση του Ο.Ε.Υ. του 
Δήμου ΜΑΚΕΔΝΩΝ. 

10) Τη θετική γνωμοδότηση του Υπηρεσιακού Συμβου¬ 
λίου υπαλλήλων των ΟΤΑ και Ν.Π. των Ο.Τ.Α Ν. ΚΑΣΤΟ¬ 
ΡΙΑΣ που διατυπώθηκε στο 5/03 πρακτικό Συνεδριάσεως 
(αριθμ. απόφασης 19/03). 

11) Την 4196/20.4.2001 (ΦΕΚ 988/τ.Β/30.7.2001 ) από¬ 
φαση μας περί μεταβίβασης εξουσίας υπογραφής «Με 
εντολή Γενικού Γραμματέα», αποφασίζουμε: 

Εγκρίνουμε τη 47/2003 απόφαση του Δημοτικού Συμ¬ 
βουλίου ΜΑΚΕ Δ ΝΩΝ Ν. ΚΑΣΤΟΡΙΑΣ , σχετική μετηντρο- 
ποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου. 

Η 2435/27.4.1999 (ΦΕΚ 1123/τ.Β/10.6.1999) απόφασή 

μας Τροποποιείται ως εξής : 

Στο ΑΡΘΡΟ 1 ΔΙΑΡΘΡΩΣΗ ΥΠΗΡΕΣΙΩΝ 

Προστίθεται 

5. Το γραφείο Κέντρο Εξυπηρέτησης Πολιτών [ΚΕΠ] 

Μετά το ΑΡΘΡΟ 5 ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝ. 
ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ 

προστίθεται το ΑΡΘΡΟ 5α ΑΡΜΟΔΙΟΤΗΤΕΣ ΤΟΥ ΓΡΑ¬ 
ΦΕΙΟΥ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ [ΚΕΠ] 

• Προώθηση, ενημέρωση και πληροφόρηση των πολι¬ 
τών για τις ενέργειες που απαιτούνται για τη διεκπεραίω¬ 
ση διοικητικών υποθέσεων. 

• Παραλαβή αιτήσεων πολιτών για τη διεκπεραίωση 
υποθέσεών τους από τις υπηρεσίες του Δημοσίου , τα 
στοιχεία των οποίων καταχωρούνται σε ειδικό πρωτόκολ¬ 
λο . 

• Διάθεση για διευκόλυνση των πολιτών εντύπων αιτή¬ 
σεων κατά το άρθρο 3 παρ.3 του Κώδικα Διοικητικής Δια¬ 
δικασίας (Ν.2690/99). 

• Έλεγχος της πληρότητας των αιτήσεων των πολιτών 
και σε περίπτωση που για τη διεκπεραίωση της υπόθεσης 
απαιτούνται δικαιολογητικά που δεν υποβάλλονται μαζί 
με την αίτηση , αναζήτηση και παραλαβή αυτών με οποιο- 
δήποτε πρόσφορο τρόπο από τις αρμόδιες υπηρεσίες με¬ 
τά από σχετική εξουσιοδότηση των πολιτών. 

• Διαβίβαση των φακέλων των υποθέσεων των πολιτών 
στην αρμόδια για τη διεκπεραίωσή τους υπηρεσία με 
οποιονδήποτε πρόσφορο τρόπο. 

• Τήρηση στατιστικών στοιχείων σχετικά με τη διακίνη¬ 
ση των αιτήσεων πολιτών. 

• Υποδοχή και διαχείριση των παραπόνων και των προ¬ 
τάσεων των πολιτών για βελτιώσεις των διοικητικών δια¬ 
δικασιών . 

• Παραλαβή από άλλα ΚΕΠ αιτήσεων πολιτών ή διεκ¬ 
περαίωση των οποίων εμπίπτει στις αρμοδιότητες του οι¬ 
κείου ΟΤΑ Α' ή Β' βαθμού. 

• Προώθηση των ανωτέρω αιτημάτων στις αρμόδιες 
για τη διεκπεραίωσή του υπηρεσίες. 

• Παρακολούθηση με τη βοήθεια Η/Υ εφοδιασμένων με 
το κατάλληλο λογισμικό πρόγραμμα , της διαδικασίας 
διεκπεραίωσης και της τήρησης των νομίμων χρονικών 
προθεσμιών, παραλαβή του σχετικού εγγράφου και απο¬ 
στολή του στο ΚΕΠ της αρχικής υποβολής της αίτησης . 

Στο ΑΡΘΡΟ 9 προστίθεται Τα προσόντα διορισμού του 
προσωπικού στις οργανικές θέσεις περιγράφονται στο 
Π.Δ. 37Α/87 , Π.Δ.22/90 και Π.Δ. 50/2001. 


Στις θέσεις που προβλέπονται ανά κατηγορία και κλάδο 
προστίθενται ή αντικαθίστανται ή καταργούνται ως εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (Π.Ε.) 
ΚΛΑΔΟΣ ΘΕΣΕΙΣ 


ΠΕΙ - Δ/κού - Οικονομικού (+ μία) 4 (τέσσερις) 

ΠΕ 3 Πολιτικών Μηχανικών 1 (μία) 

ΠΕ 3 Πολιτικών Μηχανικών 

Περιβαντολόγων 1 (μία καταργείται) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
ΚΛΑΔΟΣ ΘΕΣΕΙΣ 


ΤΕ 19 Πληροφορικής 1 (μία) 

ΤΕ 22 Διοίκησης Μονάδων 

Τοπ. Αυτ/σης 1 (μία) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΥΕ 16 Εργατών Καθαριότητας (+μία) 4 (Τέσσερις) 
στο Άρθρο 12 προστίθεται παράγραφος. Συνιστώνται 2 
(δύο) θέσεις διοικητικού προσωπικού , κατηγορίας ΠΕ , 
ΤΕ , ΔΕ , με σύμβαση μίσθωσης έργου για το γραφείο 
Κ.Ε.Π. 


στο Άρθρο 13 προστίθεται 
Γραφείο Κέντρου Εξυπηρέτησης Πολιτών 
Προϊστάμενος τοποθετείται υπάλληλος αποκλειστικά 
και μόνο από τον κλάδο ΠΕ 1 Διοικητικού - Οικονομικού ή 
ΤΕ Διοικητικού -Λογιστικού και ι εν ελλείψει ΔΕ Διοικητι¬ 
κού - Λογιστικού ή ΔΕ Διοικητικών Γραμματέων που θα 
κρίνονται από τα Υπηρεσιακά Συμβούλια σύμφωνα με την 
εκάστοτε ισχύουσα νομοθεσία. 

Στο ΑΚΡΟΤΕΛΕΥΤΙΟ ΑΡΘΡΟ προστίθεται 
Από την παρούσα τροποποίηση προκαλείται δαπάνη σε 
βάρος του προϋπολογισμού του Δήμου τρέχοντος έτους 
η οποία δεν μπορεί να προσδιορισθεί. 

Γιατην ανωτέρω δαπάνη υπάρχει εγγεγραμμένη πίστω¬ 
ση στον προϋπολογισμό του Δήμου έτους 2003 ύψους 
133.000,00 € σε βάρος του ΚΑ 05/111.1 με τίτλο «Αποδο¬ 
χές τακτικών υπαλλήλων, Διοικητικών και Τεχνικών». 

Κατά τα λοιπά ισχύει η ανωτέρω τροποποιημένη από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Καστοριά, 26 Αυγούστου 2003 


Με εντολή Γεν. Γραμ. Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




